text: Car adont tel coustume avoient
   Li grant seignor, qu'il ne chaçoient
   Terre ne tresor ne avoir,
   Mais que il peüssent avoir
   Bele pucele et bien taillie,
   Estraite de bonne lignie;
   Mais, que pour bonne fust tenue,
   Ainçois fust prise toute nue,
   Que ne fust une empereris
   Laide et lourde en fais et en dis.
   Mais or n'en veut on nule avoir
   Bele ne bonne à pou d'avoir.
   À grant honnour atournoit on
   Roi ou conte, duc ou baron,
   Quant en tel point se marioit ;
   Tous li mondes l'en gracioit.
   Mais au jour d'ui passe richece
   PageV01P223
   Bonté, biauté et gentillece,
   Si que en maint lieu est parant :
   Mais de ce me tairai atant.
  